pythainlp/thai-wiki-dataset-v4 huggingface dataset:
อะเลคซันดร์ เยโกรอฟ (ทหาร)

อะเลคซันดร์ อิลลิช เยโกรอฟ หรือ อีโกรอฟ (, 25 ตุลาคม พ.ศ. 2426 [O.S. 13 ตุลาคม] พ.ศ. 2436 -23 กุมภาพันธ์ พ.ศ. 2481) เป็นหนึ่งในแม่ทัพในสงครามกลางเมืองรัสเซียเป็นผู้กองทัพแดงแนวรบทางตอนใต้และด้านหน้าในยูเครน และมีส่วนสำคัญในการเอาชนะกองทัพฝ่ายขาวในยูเครน ในปี พ.ศ. 2463 เยโกรอฟ เป็นหนึ่งในผู้บัญชาการกองทัพแดงในช่วงสงครามโปแลนด์–โซเวียต ในสงครามนี้เขากลายเป็นที่สนิทสนมใกล้ชิดของโจเซฟ สตาลิน และ เซมิออน บูดิออนนืย
ประวัติ.
เยโกรอฟ เกิดมาในครอบครัวชาวนาใกล้ซามารา ในภาคกลางของรัสเซีย เขาเข้าร่วมกองทัพของจักรวรรดิรัสเซียในปี พ.ศ. 2426 เข้าได้เป็นเจ้าหน้าที่ของกองทัพในปราบปรามการปฏิวัติรัสเซีย พ.ศ. 2448 ในช่วงสงครามโลกครั้งที่หนึ่งเขาได้เลื่อนขั้นเป็นยศพันโทและได้รับบาดเจ็บห้าครั้งในสงคราม เขาเข้าร่วมพรรคปฏิวัติสังคมนิยมเมื่อปีพ.ศ. 2447 แต่หลังจากที่พวกบอลเชวิกเข้ายึดอำนาจ (พ.ศ. 2460) เขายอมรับการปฏิวัติใหม่และกลายเป็นผู้บัญชาการกองทัพแดงของบอลเชวิก
หลังจากสงครามกลางเมืองรัสเซีย เยโกรอฟ ถูกส่งไปเป็นที่ปรึกษาทางทหารจีน (พ.ศ. 2468-2467) เขากลายเป็นผู้บัญชาการทหารในเขตการปกครองเบลารุส พ.ศ. 2470 2474 เยโกรอฟ ได้รับแต่งตั้งให้เป็นรองผู้บัญชาการตำรวจแห่งชาติเพื่อป้องกันและเสนาธิการกองทัพแดง พ.ศ. 2477 เขากลายเป็นสมาชิกคนหนึ่งของคณะกรรมการกลางของพรรคคอมมิวนิสต์แห่งสหภาพโซเวียต ในปี พ.ศ. 2478 เขาได้กลายเป็นจอมพล 5 คนแรกของสหภาพโซเวียต
จากความสนิทสนมใกล้ชิดกับสตาลิน และ บูดิออนนืย ดูเหมือนว่าเขาจะปลอดภัยจากการกวาดล้างในกองทัพแดงในปี พ.ศ. 2480 เยโกรอฟ เป็นหนึ่งในผู้พิพากษาคดีของ ตูคาเชฟสกี ในเดือน มิถุนายน พ.ศ. 2480 ใน แต่เมื่อถึงช่วงปลายปี เขาถูกลดตำแหน่งไปเป็นผู้บัญชาการของเขตทหารทรานส์คอเคซัสและถูกจับกุมในเดือนกุมภาพันธ์ พ.ศ. 2481เขาถูกจับคุมเพราะจดหมายฉบับหนึ่งในฤดูใบไม้ผลิปี พ.ศ. 2480 จดหมายฉบับนี้จากผู้บัญชาการกองพลFedor Sudakov จากสถาบันการทหาร Frunze ถึงสตาลิน ถามความเป็นไปได้ที่เยโกรอฟเป็นผู้ทรยศและทำการกวาดล้างกองทัพแดงให้อ่อนแอ่ลง จดหมายที่คล้าย ๆ กันถูกส่งไปเมื่อวันที่ 20 กรกฎาคมที่ผ่านมาโดยผู้บัญชาการกองพล Yan Zhigur และ เยโกรอฟ ได้ถูกใส่ร้ายจากเจ้าหน้าที่ของเขาที่อยู่ในช่วงการกวาดล้างกองทัพแดงซึ่งถูกจับมาเช่นกันเยโกรอฟ ถูกประหารชีวิตในวันที่ 23 กุมภาพันธ์ พ.ศ. 2482 หลังจากถึงแก่อสัญกรรมลงของสตาลิน (พ.ศ. 2496) เขาถูกกอบกู้ชื่อเสียงโดยนีกีตา ครุชชอฟ
มังคลัตถทีปนี

มังคลัตถทีปนี  หรือ มงคลทีปนี เป็นปกรณ์วิเสสภาษาบาลีที่พระสิริมังคลาจารย์ชาวเชียงใหม่รจนาขึ้นในสมัยอาณาจักรล้านนา เพื่ออธิบายความในมงคลสูตรที่ปรากฏในพระไตรปิฎก 2 แห่ง คือ ในขุททกปาฐะและสุตตนิบาตแห่งพระสุตตันตปิฎก ท่านได้อธิบายถึงความหมายของพระสูตรนี้โดยละเอียดด้วยภาษาไพเราะและสละสลวย เนื้อหาอ้างอิงเนื้อความจากอรรถกถา ทั้งฎีกา ทั้งอนุฎีกา ทั้งคำเกจิอาจารย์ และมีการยกเรื่องจากคัมภีร์และชาดกอื่น ๆ มาอธิบายประกอบ ค้นพบเป็นคัมภรีใบลานและสมุดข่อยจารโดยอักษรหรืออักขระพม่าและอักขระไทยเหนือ ต่อมาได้ปริวรรตเป็นอักษรไทยภาษาบาลีและมหาวิทยาลัยมหามกุฏ ฯลฯ ได้จัดพิมพ์เป็นจำนวนหลายครั้งเพื่อใช้ประกอบการศึกษาพระปริยัติธรรมแผนกบาลีของคณะสงฆ์ไทยชั้นเปรียญธรรม 4 ประโยค และเปรียญธรรม 5 ประโยค เป็นหนังสือที่ปราชญ์ภาษาบาลีทั้งศรีลังกาและพม่าให้การยอมรับโดยมีการนำไปเผยแพร่ยังประเทศศรีลังกา กัมพูชา ลาว และพม่า
ประวัติ.
แต่งขึ้นเมื่อปีวอก จ.ศ. 886 ตรงกับ พ.ศ. 2067 โดยพระสิริมังคลาจารย์ พระภิกษุชาวล้านนาสมัยพญาแก้วครองเมืองเชียงใหม่ ตอนที่ท่านแต่งมงคลทีปนีนี้ท่านได้อาศัยสูญญาคาร (เรือนว่าง) ที่สงบเงียบ ซึ่งตั้งอยู่ทางทิศใต้ของตัวเมืองเชียงใหม่ ห่างจากตัวเมืองประมาณ 4 กิโลเมตร ปัจจุบันคือวัดตำหนักสวนขวัญศิริมังคลาจารย์
วัดศรีฐานธรรมิการาม

วัดศรีฐานธรรมิการาม เป็นวัดพระพุทธศาสนา แบบเถรวาท ชนิดคามวาสี(วัดบ้าน) เป็นวัดราษฎร์ ชั้นสามัญ สังกัดมหานิกาย ในการปกครองคณะสงฆ์จังหวัดมุกดาหาร เขตการปกครองคณะสงฆ์ภาค10 หนตะวันออก ตามกฏมหาเถรสมาคม 
เริ่มก่อตั้งวัดเมื่อวันที่ 14 กุมภาพันธ์ 2483 ได้รับวิสุงคามสีมาเมื่อวันที่ 1 มกราคม 2515 ตั้งอยู่เลขที่ 100 หมู่ที่ 1 บ้านเหล่าหมี ตำบลเหล่าหมี อำเภอดอนตาล จังหวัดมุกดาหาร โดยวัดเป็นศูนย์กลางของชุมชนบ้านเหล่าหมี และศูนย์รวมจิตใจของชาวบ้านเหล่าหมีทั้งหมู่ที่ 1 และหมู่ที่ 2 
วัดมีพระพุทธรูป เนื้อ ไม้พะยอมแกะสลัก สร้างขึ้นเมื่อ พ.ศ. 2475–2480 พระพุทธลักษณะเป็นพระพุทธรูป ปางมารวิชัย ซึ่งเป็นศิลปะไทยผสมศิลปะล้านช้าง ฐานลายกลีบบัว (สมัยรัตนโกสินทร์) มีการสลักที่ชายผ้าไม้ใต้ฐานบัวว่า "ธัมมะธีโร" 10 สิงห์ 2480 ซึ่งเป็นที่รู้จักกันในนาม "หลวงพ่อพระองค์ดำ" หรือพระองค์ดำ เป็นพระคู่บ้านคู่ชุมชน เป็นที่เคารพสักการะ และเลื่อมใสศรัทธาของชุมชน และผู้ที่มาเยือนมักจะมากราบไหว้ขอพร 
ศาสนาสถานและอื่น ๆ.
อุโบสถ ขนาด 3 ห้อง หลังคาทรงไทย มีช่อฟ้าใบระกา มุงกระเบื้องเกล็ด หน้าบันถือปูนปั้นลาย สร้างเมื่อ พ.ศ. 2501 สร้างเสร็จเมื่อ พ.ศ. 2515ศาลาการเปรียญ เป็นอาคารสองชั้น ชั้นบนเป็นไม้ ข้างล่างเป็นปูน หน่วยอบรมประชาชนประจำตำบลเหล่าหมี หอพระองค์ดำ สร้างคอนกรีตพื้นกระเบื้อง ลักษณะทรงไทยตรีมุข กุฏิ (กุฏิเจ้าอาวาส) 1 หลัง กุฏิพระภิกษุ 1 หลัง อาคารหอตักบาตร มีช้างจำลอง 1 ม้าจำลอง 1 เกวียน 1 หมีจำลอง1 หอระฆังติดกับตัวศาลาการเปรียญ เดิมมีระฆัง ฆ้อง กลองเพล และโปง (ระฆังไม้) ปัจจุบันเหลือระฆังอยู่ แต่ฆ้อง กลองเพลและโปงย้ายมาไว้ใต้กุฏิพระ โรงครัว 1 หลัง
จุนโชอิง

จุนโชอิง (順性院; 1622 – 19 กันยายน 1683) เป็นอนุภรรยาของ โทกูงาวะ อิเอมิตสึ โชกุนลำดับที่ 3 ของรัฐบาลโชกุนโทกูงาวะ เป็นมารดาของโทกูงาวะ สึนาชิเงะ ไดเมียวแห่งแคว้นศักดินาโคฟุคนที่ 3 เป็นย่าของ โทกูงาวะ อิเอโนบุ โชกุนลำดับที่ 6 และเป็นย่าทวดของ โทกูงาวะ อิเอสึงุ โชกุนลำดับที่ 7 มีชื่อจริงว่า นัตสึ พ่อของเธอคือ ยาอิจิโร เป็นชาวเมืองจากเกียวโต หลังจากที่นัตสึลูกสาวของเขาให้กำเนิดบุตรชายของอิเอมิตสึ เขาก็กลายเป็นซามูไร และในตอนแรกเขาเปลี่ยนชื่อเป็น ฮาจิซาเอมง ชิเกอิเอะ โอกาเบะ และต่อมาเป็น ชิเกอิเอะ ฟูจิเอดะ น้องชายของเธอคือมาซาตากะ ฟูจิเอดะ
ประวัติ.
เดิมทีนัตสึเป็นสาวใช้ที่ดูแลทากาสึกาซะ ทากาโกะ ภรรยาเอกของโทกูงาวะ อิเอมิตสึ และมีตำแหน่งเป็น 'โกสึเอะ' ได้รับมอบหมายให้ดูแล 'โอยูเด็น' สถานที่ที่โชกุนอาบน้ำ ในโอโอะกุ กระทั่งมีสัมพันธ์กับอิเอมิตสึและตั้งครรภ์
อย่างไรก็ตาม ปีที่นัตสึตั้งครรภ์นั้นเป็นปีที่โชคร้ายสำหรับอิเอมิตสึ และอิเอมิตสึก็สั่งให้เท็นจูอิง (เซ็นฮิเมะ) พี่สาวของเขาปกป้องลูกที่ยังไม่เกิดของเขาจากภัยร้าย หลังจากปรึกษากันแล้ว โชกุนอิเอมิตสึตัดสินใจให้เท็นจูอิงเป็นแม่บุญธรรมของนัตสึโกะในที่สุด ในช่วงฤดูร้อน เธอย้ายไปที่ทาเกบาชิ ที่พำนักของเท็นจูอิง และในวันที่ 24 เดือน 5 ปีโชโฮ (28 มิถุนายน ค.ศ. 1644) เธอได้ให้กำเนิดบุตรชายที่ทาเกบาชิ ชื่อในวัยเด็กของเขาคือ นางามัตสึ (ชื่อในวัยเด็กของฮิเดตาดะ ปู่ของเขา) ต่อมาคือโทกูงาวะ สึนาชิเงะ ไดเมียวแห่งแคว้นศักดินาโคฟุ หลังจากที่อิเอมิตสึถึงแก่อสัญกรรมเมื่อวันที่ 20 เดือน 4 ปีเคอัง ที่ 4 (8 มิถุนายน ค.ศ. 1651) นัตสึได้ออกบวชเป็นแม่ชีมีฉายาทางธรรมว่า จุนโชอิง จุนโชอิงถึงแก่กรรมเมื่อวันที่ 29 เดือน 7 ปีเท็นนะ ที่ 3 (19 กันยายน ค.ศ. 1683) ว่ากันว่าเคโชอิงซึ่งเป็นอนุภรรยาอีกคนของอิเอมิตสึมีความสัมพันธ์ใกล้ชิดกับเธอ
26 ปีหลังจากการเสียชีวิตของจุนโชอิง โชกุนคนที่ห้าคือโทกูงาวะ สึนาโยชิ ถึงแก่อสัญกรรมโดยไม่มีทายาทและอิเอโนบุบุตรชายของโทกูงาวะ สึนาชิเงะก็กลายเป็นโชกุน นอกจากนี้ โทกูงาวะ อิเอสึงุ บุตรชายของอิเอโนบุ และเหลนของ จุนโชอิง ยังได้รับแต่งตั้งให้เป็นโชกุนคนที่ 7 มัตสึไดระ คิโยตาเกะ น้องชายของอิเอโนบุซึ่งในเวลาต่อมาได้กลายเป็นเจ้าแคว้นศักดินาทาเตบายาชิได้ช่วยเหลืออิเอสึงุหลานชายของเขา
แอฟริกาคัพออฟเนชันส์ 2019 รอบคัดเลือก กลุ่ม อี

กลุ่ม อี ของ แอฟริกาคัพออฟเนชันส์ 2019 รอบคัดเลือก จะเป็นหนึ่งของ 12 กลุ่มที่จะตัดสินหาทีมที่เข้าไปสู่ทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: ไนจีเรีย, แอฟริกาใต้, ลิเบีย, และ เซเชลส์.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
ผู้ชนะของกลุ่มนี้จะได้ผ่านเข้าไปเล่นใน แอฟริกาคัพออฟเนชันส์ 2019, ในขณะที่ทีมรองแชมป์ของกลุ่มจะได้ผ่านเข้ารอบถ้าพวกเขาได้อยู่ในกลุ่ม สามทีมรองแชมป์ที่ดีที่สุด.
อันดับดาวซัลโว.
การแข่งขันทั้งหมดมี 44 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ซีเกมส์ 2023

ซีเกมส์ 2023 ("การบฺรกัวตกีฬาปฺรชาชาติอาสี์อาคฺเนย์ ๒๐๒๓") หรือ ซีเกมส์ ครั้งที่ 32 ซึ่งรู้จักกันในชื่อ พนมเปญ 2023 เป็นการแข่งขันซีเกมส์ ครั้งที่ 32 จัดขึ้นที่กรุงพนมเปญ ประเทศกัมพูชา
การแข่งขันครั้งนี้ โถง ขุน ประธานกรรมการโอลิมปิกกัมพูชา ประกาศขึ้นในการประชุมคณะกรรมการสมาพันธ์ซีเกมส์ที่ประเทศสิงคโปร์ พร้อมกับการประกาศซีเกมส์ 2015
การเตรียมความพร้อมและพัฒนาการ.
สถานที่แข่งขัน.
หลังจากการประกาศเลือกเจ้าภาพ นายกรัฐมนตรีฮุน เซน ได้อนุมัติการออกแบบสนามกีฬาหลักที่จะเป็นเจ้าภาพจัดการแข่งขัน ในระหว่างการเยือนปักกิ่งของฮุน เซน ในเดือนพฤษภาคม ค.ศ. 2014 สี จิ้นผิง ผู้นำจีน (เลขาธิการพรรคคอมมิวนิสต์จีน) ได้สัญญาว่าจะให้ความช่วยเหลือในการก่อสร้างสนามกีฬาหลักแห่งใหม่บนเมืองบริวารของพนมเปญในเขตจโรยจองวา สนามกีฬามีขนาดความจุ 60,000 ที่นั่ง ซึ่งคาดว่ามีมูลค่าประมาณ 157 ล้านเหรียญสหรัฐและจะก่อสร้างโดยบริษัทก่อสร้างของจีน จะแล้วเสร็จระหว่างปี 2019 ถึง 2020 โดยได้รับทุนสนับสนุนจากจีนครอบคลุมทั้งโครงการ พหุกีฬาสถานชาติมรดกเตโชจะเป็นที่ตั้งของสระว่ายน้ำโอลิมปิก สนามฟุตบอลกลางแจ้ง ลู่วิ่ง สนามเทนนิส และหอพักสำหรับนักกีฬา
การแข่งขัน.
ประเทศที่เข้าร่วม.
ประเทศที่เข้าร่วมกีฬาซีเกมส์ 2023 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
<templatestyles src="Div col/styles.css"/>
ชนิดกีฬา.
การแข่งขันกีฬาซีเกมส์ครั้งที่ 32 จะมีทั้งหมด 36 ชนิดกีฬา
ปฏิทินการแข่งขัน.
องค์การป้องกันชาติกะเหรี่ยง

องค์การป้องกันชาติกะเหรี่ยง (Karen National Defence Organisation; KNDO;) เป็นกองกำลังติดอาวุธหนึ่งในสองของสหภาพแห่งชาติกะเหรี่ยง ควบคู่กับกองทัพปลดปล่อยชาติกะเหรี่ยง (KNLA) องค์กรเริ่มต้นของ KNDO ต่อสู้กับรัฐบาลพม่าตั้งแต่ พ.ศ. 2490 จนถึง พ.ศ. 2492 ในฐานะกองกำลังติดอาวุธของสหภาพแห่งชาติกะเหรี่ยง จนกระทั่งมีการตั้งกองทัพปลดปล่อยชาติกะเหรี่ยงเป็นกองกำลังติดอาวุธอย่างเป็นทางการ KNDO ได้เข้าร่วมในกระบวนการสันติภาพกับรัฐบาล ซึ่งเริ่มจากการเรียกร้องให้มีการวางอาวุธทั่วประเทศใน พ.ศ. 2554 KNDO ได้ลงนามสงบศึกเมื่อ 11 ตุลาคม พ.ศ. 2558
แอฟริกาคัพออฟเนชันส์ 2019 รอบคัดเลือก กลุ่ม เอฟ

กลุ่ม เอฟ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: กานา, เอธิโอเปีย, เซียร์ราลีโอน, และ เคนยา.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
กานา และ เคนยา, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
หมายเหตุ: ประตูที่ทำได้ในนัดที่เป็นโมฆะนับ.
การแข่งขันทั้งหมดมี 16 ประตูที่ทำได้ใน 8 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ฟุตซอลทีมชาติปารากวัย

ฟุตซอลทีมชาติปารากวัยเป็นทีมฟุตซอลซึ่งเป็นตัวแทนของประเทศปารากวัยในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์อเมริกาใต้ และอยู่ภายใต้การดูแลของสมาคมฟุตบอลปารากวัย(Asociación Paraguaya de Fútbol)ความสำเร็จที่ยิ่งใหญ่ที่สุดคือการได้เป็นแชมป์ AMF Futsal World Cup 3ครั้ง ในปี 1988, 2003, 2007
ฟุตซอลทีมชาติอียิปต์

ฟุตซอลทีมชาติอียิปต์ เป็นทีมฟุตซอลซึ่งเป็นตัวแทนของประเทศอียิปต์ในการแข่งขันระดับนานาชาติเช่น ฟุตซอลชิงแชมป์โลก และฟุตซอลชิงแชมป์แอฟริกา และอยู่ภายใต้การดูแลของสมาคมฟุตบอลแห่งอียิปต์
อียิปต์เป็นหนึ่งในทีมที่แข็งแกร่งที่สุดในแอฟริกาที่ได้รับถ้วยรางวัลจากฟุตซอลแอฟริกาคัพออฟเนชันส์ถึง 3 สมัย ได้เข้าร่วมฟุตซอลชิงแชมป์โลก6ครั้ง โดยเข้าร่วมครั้งแรกในปี1996 และในปี2004อียิปต์ได้ประเดิมสนามพบกับเจ้าภาพซึ่งผลการแข่งขันนั้นอียิปต์เป็นผ่ายชนะไป 12-0
 "*คือการแข่งขันที่ตัดสินกันด้วยลูกโทษ
 "**พื้นหลังสีทองคือชนะเลิศในปีนั้น
 "***กรอบสีแดงคือเป็นเจ้าภาพ"
รายชื่อ.
หัวหน้าผู้ฝึกสอน: Hesham Saleh
ฟุตซอลทีมชาติออสเตรเลีย

ฟุตซอลทีมชาติออสเตรเลีย เป็นตัวแทนของประเทศออสเตรเลียในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์เอเชียและอยู่ภายใต้การดูแลของสหพันธ์ฟุตบอลออสเตรเลีย(FFA) ซึ่งปัจจุบันเป็นสมาชิกของสหพันธ์ฟุตบอลแห่งเอเชีย (AFC) และสหพันธ์ฟุตบอลอาเซียนในภูมิภาค (AFF) และได้เข้าร่วมเป็นสมาชิกของสหพันธ์ฟุตบอลแห่งเอเชีย (AFC) หลังออกจากสมาพันธ์ฟุตบอลโอเชียเนีย (OFC) ในปี 2006
ฟุตซอลทีมชาติออสเตรเลียเคยไปเล่นฟุตซอลชิงแชมป์โลกมาแล้ว7ครั้ง แต่อันดับที่ดีที่สุดคือรอบแบ่งกลุ่มเท่านั้น
รายการที่เข้าร่วม.
โอเอฟซีฟุตซอลแชมเปียนชิพ.
^ออสเตรเลียไม่ได้เป็นส่วนหนึ่งของ OFC อีกต่อไป พวกเขาปรากฏตัวเป็นประเทศเจ้าภาพ
"รองชนะเลิศอันดับ1 (4):" 2007, 2013, 2014, 2015
ชนะเลิศ (5): 1992, 1996, 1999, 2004, 2013
วีระชัย หัตถโกวิท

วีระชัย หัตถโกวิท (ชื่อเล่น : เอ) เป็นนักแสดงชายชาวไทย เกิดเมื่อวันที่ 30 ธันวาคม พ.ศ. 2505 เริ่มต้นงานในวงการบันเทิงด้วยการเป็นนายแบบ ถ่ายโฆษณาเมื่อ พ.ศ. 2543 ในปี พ.ศ. 2547 ได้หันมาทำงานแสดง โดยมีผลงานละคร เช่น "บ้านร้อยดอกไม้" "หลงเงาจันทร์" และภาพยนตร์ "น้ำตาลแดง" "ขุนแผน" เป็นต้น
ฟุตซอลทีมชาติหมู่เกาะโซโลมอน

ฟุตซอลทีมชาติหมู่เกาะโซโลมอน (ชื่อเล่นคือKurukuru)เป็นตัวแทนของประเทศหมู่เกาะโซโลมอนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์โอเชียเนียและอยู่ภายใต้การดูแลของสหพันธ์ฟุตบอลหมู่เกาะโซโลมอนเป็นหนึ่งในทีมที่แข็งแกร่งที่สุดในโอเชียเนีย แต่ในระดับโลกนั้นพวกเขายังไม่มีผลงานที่น่าพอใจสักเท่าไหร่
"เป็นรายชื่อจากชุดผู้เล่นใน ฟุตซอลชิงแชมป์โลก 2016"
คนเจอผี

คนเจอผี  เป็นรายการโทรทัศน์ประเภทละครชุด เค้าโครงเรื่อง จอมใจ ตางูเหลือม, อณิกนินทร์ เปลี่ยนลออ บทประพันธ์ บทโทรทัศน์ จอมใจ ตางูเหลือม, จิตต์พิสุทธิ์ บุญดี, กิติพร ฉิมพลอย นำแสดงโดย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 22.45 - 23.30 น. เริ่มออกฉายครั้งแรก ในวันที่ 10 มิถุนายน จนถึงวันที่ พ.ศ. 2560
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9 เอ็มคอตเอชดี ละครสนุกครบ รอยยิ้มคับจอ 
 ทุกวันเสาร์ เวลา 22.45 – 23.30 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">คนเจอผี</td>
<th style="width: 33%;">ถัดไป</th>
</tr><tr style="text-align: center;">
<td> SHOCK THE SERIES คนเล่าผี
</td>
<td>เล่าจื๊อ จอมปราชญ์แดนมังกร</td></tr>
</table>
อีเอฟแอลคัพ ฤดูกาล 2017–18

อีเอฟแอล ฤดูกาล 2017–18 เป็นฤดูกาลที่ 58 ของ อีเอฟแอลคัพ, หรือเป็นที่รู้จักในชื่อของ ฟุตบอลลีกคัพ. การแข่งขันรายการนี้เป็นรายการที่เปิดให้ทุกสโมสรอังกฤษและเวลส์ทั้งหมดได้มีส่วนร่วมใน พรีเมียร์ลีก และ ฟุตบอลลีก. อีกหนึ่งที่เป็นที่รู้จักในนามว่า คาราบาว คัพ เนื่องจากการเริ่มต้นการเป็นผู้สนับสนุนกับ เครื่องดื่มชูกำลังคาราบาว หลังจากทัวร์นาเมนต์นี้ไม่ได้รับการเป็นผู้สนับสนุนเมื่อปีที่ผ่านมา. นัดชิงชนะเลิศจะจัดขึ้นที่ สนามกีฬาเวมบลีย์, ลอนดอน. แชมป์เก่ารายการนี้คือ แมนเชสเตอร์ยูไนเต็ด. ทีมที่ชนะเลิศจะได้สิทธิ์สำหรับรอบคัดเลือกรอบสามของ ยูฟ่ายูโรปาลีก ฤดูกาล 2018–19.
รอบแรก.
การลงทะเบียน.
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากสำหรับรอบนี้ได้ถูกแบ่งออกตามพื้นฐานทางภูมิศาสตร์เข้าไปในทั้งสองโซนได้แก่ โซนภาคเหนือ และ โซนภาคใต้. แต่ละทีมได้ถูกจับสลากพบกับทีมที่มาจากโซนเดียวกัน.
แมตช์.
หมายเหตุ: ตัวเลขในวงเล็บคือระดับของทีมระหว่างฤดูกาล 2017–18.
รอบสอง.
ทีมวาง.
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2017–18 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป, บวกกับสองสโมสรที่มาจาก อีเอฟแอลแชมเปียนชิป. สองสโมสรที่มาจากแชมเปียนชิปคือสองสโมสรที่จบอันดับที่ 18 และ 19 ใน พรีเมียร์ลีก ฤดูกาล 2016–17. การจับสลากสำหรับรอบสองจะจัดขึ้นในวันที่ 10 สิงหาคม ค.ศ. 2017 
นัด.
ผลการจับสลากรอบสองมีดังนี้:
หมายเหตุ: ตัวเลขในวงเล็บคือระดับของทีมระหว่างฤดูกาล 2017–18.
รอบสาม.
ทีมวาง.
ทั้งหมด 32 สโมสรที่ลงเล่นในรอบสาม: 7 ทีมที่ผ่านเข้าสู่รอบนี้และ 25 ทีมที่ชนะเลิศจากรอบสอง. สโมสรที่เข้าสู่ในรอบนี้คือเจ็ดทีมที่มาจาก พรีเมียร์ลีก ฤดูกาล 2017–18 ที่เกี่ยวข้องกับการแข่งขันฟุตบอลสโมสรยุโรป. การจับสลากสำหรับรอบสามจะจัดขึ้นในวันที่ 24 สิงหาคม ค.ศ. 2017 
นัด.
ผลการจับสลากรอบสามมีดังนี้:
หมายเหตุ: ตัวเลขในวงเล็บคือระดับของทีมระหว่างฤดูกาล 2017–18.
รอบสี่.
ทีมวาง.
ทั้งหมด 16 สโมสรที่ลงเล่นในรอบสี่: ผู้ชนะทั้งหมดที่มาจากรอบสาม. การจับสลากสำหรับรอบสี่จะจัดขึ้นในวันที่ 20 กันยายน ค.ศ. 2017 
นัด.
ผลการจับสลากรอบสี่มีดังนี้:
รอบก่อนรองชนะเลิศ.
ทีมวาง.
ทั้งหมดแปดสโมสรจะลงเล่นในรอบก่อนรองชนะเลิศ, ผู้ชนะทั้งหมดที่มาจากรอบสี่. การจับสลากรอบก่อนรองชนะเลิศจะมีโปรแกรมการแข่งขันที่จะจัดขึ้นในวันที่ 26 ตุลาคม ค.ศ. 2017.
นัด.
ผลการจับสลากรอบห้ามีดังนี้:
รอบรองชนะเลิศ.
ทีม.
ทั้งหมด 4 สโมสรที่ลงเล่นในรอบรองชนะเลิศ, ผู้ชนะทั้งหมดที่มาจากรอบห้า. ไม่มีการจัดอันดับทีมวางในรอบนี้และการจับสลากจะจัดขึ้นในวันที่ 20 ธันวาคม ค.ศ. 2017. 
นัด.
ทีมที่มีอันดับต่ำที่สุดจะได้อยู่ในการแข่งขันคือ บริสตอล ซิตี ผู้ที่ได้ลงเล่นใน แชมเปียนชิป.
รอบชิงชนะเลิศ.
รอบชิงชนะเลิศจะลงเล่นในวันที่ 25 กุมภาพันธ์ ค.ศ. 2018 ที่ สนามกีฬาเวมบลีย์.
หมายเหตุ.
<templatestyles src="Reflist/styles.css" />
กรมสุขภาพจิต

กรมสุขภาพจิต เป็นหน่วยงานสังกัดกระทรวงสาธารณสุข ที่มีหน้าที่และความรับผิดชอบโดยตรง ในการพัฒนางานสุขภาพจิตของประเทศ โดยมีภารกิจหลักเกี่ยวกับ การพัฒนาวิชาการ ถ่ายทอดองค์ความรู้ เทคโนโลยีการส่งเสริม ป้องกันปัญหายาเสพติด บำบัดรักษา และฟื้นฟูสมรรถภาพ รวมทั้งจัดให้มีบริการด้านสุขภาพจิตแก่ผู้ป่วย ผู้มีปัญหาสุขภาพจิตและประชาชน
ประวัติ.
ช่วงที่ 1 (การก่อตั้งโรงพยาบาลคนเสียจริต).
ในวันที่ 1 พฤศจิกายน รศ. 108 (พ.ศ. 2432) โรงพยาบาลคนเสียจริตได้เปิดดำเนินการเป็นครั้งแรก โดยมีสถานที่ตั้งอยู่ ณ บริเวณด้านทิศเหนือของป้อมปัจจามิตร ริมฝั่งตะวันตกของแม่น้ำเจ้าพระยา ปากคลองสาน อยู่ภายใต้การดูแลของ กรมพยาบาล กระทรวงธรรมการ ซึ่งได้ย้ายมาก่อสร้างในที่ดินของตระกูล สมเด็จเจ้าพระยาบรมมหาศรีสุริยวงศ์ คือ โรงพยาบาลสมเด็จเจ้าพระยา ในปัจจุบันต่อไป
กรมสาธารณสุข กระทรวงมหาดไทย ในปี 2416 ได้มีการพัฒนาด้านการบำบัดรักษา แบบตะวันตกมากขึ้น รวมทั้งมีการเผยแพร่ความรู้ ทางจิตเวชศาสตร์ สุขภาพจิตและจิตวิทยา ตลอดจนขยายงานสุขภาพจิต ไปยังสถาบันการศึกษาด้วย และในปีเดียวกันนี้ได้เปลี่ยนชื่อ โรงพยาบาลคนเสียจริต เป็นโรงพยาบาลโรคจิตธนบุรี ในปี 2476 ได้โอนย้ายไป ขึ้นอยู่กับ กองสาธารณสุขพระนคร กรมสาธารณสุข กระทรวงมหาดไทย
ช่วงที่ 2 (เปลี่ยนเป็นกรมสุขภาพจิต).
ในวันที่ 10 มีนาคม พ.ศ. 2485 ได้โอนกองสุขภาพจิต มาสังกัด กรมการแพทย์ กระทรวงสาธารณสุข และเปลี่ยนชื่อ เป็น กองโรงพยาบาลโรคจิต และเป็น กองสุขภาพจิต เมื่อปี 2515 ตามลำดับ มีสำนักงานอยู่ในบริเวณวังเทวะเวสม์ ถนนสามเสน แขวงวัดสามพระยา เขตพระนคร กรุงเทพมหานคร มีหน้าที่รับผิดชอบงานสุขภาพจิตทั่วประเทศ มีหน่วยงานในสังกัดทั้งส่วนกลางและส่วนภูมิภาค 
ในวันที่ 3 ธันวาคม พ.ศ. 2537 ได้มีพระราชบัญญัติปรับปรุงกระทรวง ทบวง กรม เปลี่ยนชื่อ " สถาบันสุขภาพจิต " เป็นกรมสุขภาพจิต และในวันที่ 1 เมษายน พ.ศ. 2524 ก็ได้ย้ายที่ทำการอยู่ ณ ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี จนถึงปัจจุบัน
อธิบดีกรมสุขภาพจิต.
หมายเหตุ : ***ผู้อำนวยการสถาบันสุขภาพจิต
สโมสรฟุตบอลเอฟเวอร์ตันในฤดูกาล 2017–18

สโมสรฟุตบอลเอฟเวอร์ตันในฤดูกาล 2017–18 เป็นฤดูกาลที่ 64 ของเอฟเวอร์ตันในลีกสูงสุดของฟุตบอลอังกฤษ
การย้ายผู้เล่น.
ภาพรวมการซื้อ-ขายผู้เล่น.
<templatestyles src="Col-begin/styles.css"/>
การแข่งขัน.
กระชับมิตร.
เมื่อวันที่ 14 มิถุนายน ค.ศ. 2017, เอฟเวอร์ตันประกาศจัดการแข่งขันกระชับมิตรก่อนเปิดฤดูกาล พบกับเซบิยา, Gor Mahia และ FC Twente.
พรีเมียร์ลีก.
การแข่งขัน.
เมื่อวันที่ 14 มิถุนายน ค.ศ. 2017, ตารางแข่งขันของเอฟเวอร์ตันได้ถูกประกาศขึ้น
เอฟเอคัพ.
ในเอฟเอคัพ, เอฟเวอร์ตัน เข้าสู่การแข่งขันในรอบที่สามและได้ถูกจับสลากโดยออกไปเยือน ลิเวอร์พูล.
อีเอฟแอลคัพ.
เอฟเวอร์ตันเข้าร่วมการแข่งขันในรอบสามและได้ถูกจับสลากเล่นในบ้านต่อ ซันเดอร์แลนด์.
ยูฟ่ายูโรปาลีก.
รอบคัดเลือก.
เอฟเวอร์ตันได้เข้าสู่การแข่งขันในรอบคัดเลือกรอบสาม, พวกเขาจะต้องเผชิญหน้าพบกับทีมจาก สโลวาเกีย รูซอมเบรอค. หลังจากเอาชนะไดด้วยสกอร์ 2-0 รวมผลสองนัดพวกเขาก็ได้จับสลากพบกับทีมจาก โครเอเชีย ไฮจ์ดุ๊ก สปลิต ในรอบเพลย์ออฟ.
รอบแบ่งกลุ่ม.
เมื่อวันที่ 25 สิงหาคม ค.ศ. 2017, เอฟเวอร์ตันได้ถูกจับสลากอยู่ในกลุ่ม อี ร่วมกับ ลียง, อาตาลันตา และ อพอลลอน ลิมาสซอล.
 "ณ วันที่ 29 เมษายน ค.ศ. 2018"
 "ณ วันที่ 13 พฤษภาคม ค.ศ. 2018"
ยุทธการที่ตึปเปิล

ยุทธการที่ตึปเปิล  เป็นหนึ่งในการรบที่สำคัญของสงครามชเลสวิชครั้งที่สอง การสู้รบระหว่างเดนมาร์กและปรัสเซีย การสู้รบได้ดำเนินในช่วงเช้าของวันที่ 18 เมษายน ค.ศ. 1864 ภายหลังจากการปิดล้อมซึ่งเริ่มต้นในวันที่ 2 เมษายน เดนมาร์กประสบความพ่ายแพ้อย่างย่อยยับ - พร้อมด้วยปรัสเซียเข้ายึดเกาะเอซ (Als) ในท้ายที่สุดก็ได้ตัดสินผลลัพธ์ของสงคราม ได้บีบบังคับให้เดนมาร์กยอมยกดินแดนดัชชีชเลสวิช-ฮ็อลชไตน์
สโมสรฟุตบอลอาร์เซนอลในฤดูกาล 2017–18

ฤดูกาล 2017–18 เป็นฤดูกาลที่ 26 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 98 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, ฟุตบอลลีกคัพ, และ ยูฟ่ายูโรปาลีก ฤดูกาลจะเริ่มต้นตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018
 "ณ วันที่ 13 พฤษภาคม พ.ศ. 2561"
สถิติผู้เล่น.
การลงสนามและการทำประตู.
"หมายเลขในวงเล็บแสดงถึงการถูกเปลี่ยนตัวลงมาจากม้านั่งสำรอง. (R) หมายถึงผู้เล่น ชุดสำรอง.
 "ณ วันที่ 13 พฤษภาคม 2561"
เอฟเอคัพ.
      ชนะ
      เสมอ
      แพ้
ใน เอฟเอคัพ, อาร์เซนอล เข้าสู่การแข่งขันในรอบที่ 3 และถูกจับสลากโดยออกไปเยือน นอตทิงแฮม ฟอเรสต์. และอาร์เซนอลเป็นฝ่ายพ่ายแพ้ ตกรอบเอฟเอคัพรอบที่ 3 เป็นหนแรกภายใต้การคุมทีมของ อาร์แซน แวงแกร์
อีเอฟแอลคัพ.
อาร์เซนอลเข้าสู่การแข่งขันในรอบสามและถูกจับสลากได้เล่นในบ้านพบกับ ดอนคาสเตอร์ โรเวอส์.
ยูฟ่ายูโรปาลีก.
เมื่อวันที่ 25 สิงหาคม ค.ศ. 2017, รอบแบ่งกลุ่มได้ประกาศออกมาว่าอาร์เซนอลได้ถูกจับสลากออกในกลุ่ม เอช ร่วมกับทีม บาเต บอรีซอฟ, 1.เอฟเซ เคิล์น และ เรด สตาร์ เบลเกรด.
รอบแพ้คัดออก.
รอบ 32 ทีมสุดท้าย.
การจับสลากจะมีขึ้นในวันที่ 11 ธันวาคม ค.ศ. 2017, กับอาร์เซนอลเป็นหนึ่งในทีมวาง (ในฐานะแชมป์กลุ่ม) ถูกจับสลากพบกับหนึ่งในทีมรองชนะเลิศที่ไม่ได้เป็นทีมวาง, ออสเตอร์ซุนด์. เลกแรกจะลงเล่นโดยออกไปเยือนก่อนในวันที่ 15 กุมภาพันธ์, และเลกที่สองจะลงเล่นนัดเหย้าในวันที่ 22 กุมภาพันธ์ ค.ศ. 2018.
      ชนะ
      เสมอ
      แพ้
ไทบ้าน เดอะซีรีส์

ไทบ้าน เดอะซีรีส์  เป็นภาพยนตร์ คอมเมดี้ โรแมนติก ดราม่า โดยผู้กำกับฯ สุรศักดิ์ ป้องศร
เนื้อเรื่อง.
เรื่องราวของวัยรุ่นหนุ่มสาวอีสาน โดยจาลอดผู้บ่าวไทบ้าน ขี้อาย ชีวิตไม่เคยมีแฟนเลย ต้องมาจีบสาวหนึ่งร้อยคน โดยเชื่อว่าต้องมีสักคนที่ตอบรับคำขอเป็นแฟน แต่ปัญหาก็เกิดขึ้นเมื่อการจีบสาวหนึ่งร้อยคนต้องใช้เงินเป็นจำนวนมาก เลยได้ไปสมัครเป็นภารโรงที่ รร.ประถม ซึ่งมีแก้วมาเป็นครูฝึกสอน อีกด้านของเฮียป่อง (เพื่อนสนิทของจาลอด) นักธุรกิจหนุ่มไฟแรงพึ่งจบจากกรุงเทพมาใหม่ ๆ ต้องการมาเปิดเซเว่นในหมู่บ้านตัวเองที่อยู่บ้านนอก แต่พ่อของเขากลับไล่ให้ไปทำนาซึ่งมันไม่ใช่ทางของเขาเลย
เจ้าหญิงคาลินาแห่งบัลแกเรีย

เจ้าหญิงคาลินาแห่งบัลแกเรีย ดัชเชสแห่งแซกโซนี (ประสูติ 19 มกราคม พ.ศ. 2515) ทรงเป็นพระราชธิดาพระองค์เดียวและพระองค์สุดท้องใน พระเจ้าซีโมนแห่งบัลแกเรีย กับ สมเด็จพระราชินีมาร์การิตาแห่งบัลแกเรีย พระองค์มีพระเชษฐา 4 พระองค์ทรงเสกสมรสกับคริสติน มูนอส นักสำรวจทะเลชาวสเปน ทั้งสองมีพระโอรสเพียง 1 คน
สุวบุญ จิรชาญชัย

ศาสตราจารย์ สุวบุญ จิรชาญชัย (เกิด พ.ศ. 2507) เป็นคณบดี อาจารย์ประจำวิทยาลัยปิโตรเลียมและปิโตรเคมี จุฬาลงกรณ์มหาวิทยาลัย และที่ปรึกษาสมาคมโพลิเมอร์แห่งประเทศไทย ศ.สุวบุญ จิรชาญชัย หรือ ศ.ดร.สุวบุญ จิรชาญชัย มีความเชี่ยวชาญด้านสาขาเคมี โดยเฉพาะเรื่อง พอลิเมอร์ชีวภาพ ซุปปราโมเลกุล พอลิเมอร์สังเคราะห์ พลาสติกย่อยสลายได้ทางชีวภาพ (biodegradable plastics) พอลิเมอร์เมมเบรนเซลล์ เชื้อเพลิง โดยได้สร้างผลงานตีพิมพ์ในวารสารวิชาการชั้นนำกว่า 80 เรื่อง เขาได้รับรางวัลนักวิจัยดีเด่นแห่งชาติในสาขาวิทยาศาสตร์เคมีและเภสัช ประจำปี พ.ศ. 2552 และรางวัลด้านวิชาการต่าง ๆ อีกมากมาย
ประวัติการศึกษา.
ศ.สุวบุญ จิรชาญชัย สำเร็จการศึกษาระดับประถมศึกษาและมัธยมศึกษาตอนต้นจากโรงเรียนอัสสัมชัญ (อสช 25069) จากนั้นเขาศึกษายังโรงเรียนเตรียมอุดมศึกษา เป็นเวลาครึ่งปี ก่อนได้รับทุนรัฐบาลไทย (ทุน ก.พ.) เข้าศึกษาต่อยังประเทศที่ญี่ปุ่น ที่มหาวิทยาลัยโอซากะ ในสาขา Applied Fine Chem จนสำเร็จการศึกษาระดับปริญญาบัณฑิตในปี พ.ศ. 2532 จากนั้นจึงศึกษาต่อยังสาขาวิชาเดิม ที่มหาวิทยาลัยโอซากะ จนจบปริญญามหาบัณฑิต ในปี พ.ศ. 2534 หลังจากนั้นได้กลับมาเป็นอาจารย์ ก่อนที่จะไปศึกษาต่อที่มหาวิทยาลัยเดิม ด้วยทุนมูลนิธิฮิตาชิ จนสำเร็จปริญญาดุษฎีบัณฑิต ในปี พ.ศ. 2538
ประวัติการทำงาน.
ภายหลังสำเร็จการศึกษาระดับปริญญาบัณฑิตแล้ว ในปี พ.ศ. 2535 ศ.สุวบุญ จิรชาญชัย ได้กลับมาเป็นอาจารย์สอนที่วิทยาลัยปิโตรเลียมและปิโตรเคมี จุฬาลงกรณ์มหาวิทยาลัย ตามความต้องการของวิทยาลัยปิโตรเลียมและปิโตรเคมีในขณะนั้น ซึ่งเป็นช่วงบุกเบิก หลังจากนั้นได้เข้าศึกษาต่อปริญญาเอก จนกลับมารับตำแหน่งสอนที่วิทยาลัยจวบจนปัจจุบัน โดยดำรงตำแหน่งเป็นคณบดี
ดาราเดลี่ เดอะ เกรท อวอร์ดส์ ครั้งที่ 4

ดาราเดลี่ เดอะ เกรท อวอร์ดส์ ครั้งที่ 4 (อังกฤษ: Daradaily The Great Awards 2014) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 2 กุมภาพันธ์ 2558 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 10 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2557 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
ผลรางวัล.
มีรางวัลทั้งหมด 23 รางวัล ดังต่อไปนี้ (ผู้ชนะจะพิมพ์ด้วยตัวหนา)
โอโอกุ

โอโอกุ  ฮาเร็ม หรือสถานที่ต้องห้ามสำหรับบุรุษใน ยุคเอโดะ ซึ่งตั้งอยู่ใน ปราสาทเอโดะ หรือ พระราชวังหลวงโตเกียว ในปัจจุบันซึ่งมีเพียง โชกุน เท่านั้นที่สามารถเข้าได้โดยใช้เป็นที่พำนักของมารดา มิได หรือภรรยาเอกและภรรยาน้อยรวมถึงเหล่าข้ารับใช้
"โอโอกุ" ถูกสร้างขึ้นเมื่อ พ.ศ. 2150 ในสมัยของ โทกูงาวะ ฮิเดตาดะ โชกุนลำดับที่ 2 เพื่อตัดขาดเหล่าผู้หญิงในโอโอกุออกจากโลกภายนอกห้ามผู้หญิงในโอโอกุมีปฏิสัมพันธ์กับผู้ชายและห้ามผู้หญิงในโอโอกุออกจากปราสาทเฉพาะมีเหตุจำเป็นเท่านั้นซึ่งระบบนี้จะอยู่คู่กับรัฐบาลโชกุนโทกูงาวะไปอีก 261 ปี
โจจุน

โจจุน (1889 – พฤศจิกายน 1948) ขุนนางในช่วงปลาย ราชวงศ์โครยอ ถึงต้น ราชวงศ์โชซ็อน ซึ่งได้ดำรงตำแหน่งเป็น ย็องอีจ็อง หรืออัครมหาเสนาบดีแห่งราชวงศ์โชซ็อนในช่วง พ.ศ. 1946 – 1948
"โจจุน" สอบผ่าน ควากอ หรือจอหงวนแบบเกาหลีและเข้ารับราชการใน พ.ศ. 1914 ขณะอายุได้ 25 ปีตรงกับปีที่ 19 ซึ่งเป็นช่วงปลายรัชสมัย พระเจ้าคงมิน กระทั่งถึงช่วง พ.ศ. 1935 โจจุนได้ร่วมมือกับ ช็อง โด-จ็อน ในการโค่นราชบัลลังก์ พระเจ้าคงยาง และตั้ง ลีซองกเย แม่ทัพใหญ่แห่งโครยอขึ้นเป็นพระเจ้าแทโจพร้อมกับสถาปนาราชวงศ์โชซ็อน
กระทั่ง พ.ศ. 1946 พระเจ้าแทจง พระราชาลำดับที่ 3 แห่งราชวงศ์โชซ็อนได้แต่งตั้งให้โจจุนเป็นอัครมหาเสนาบดีแต่ดำรงตำแหน่งได้เพียง 2 ปีก็ถึงแก่อสัญกรรมเมื่อ พ.ศ. 1948
ลำไย ไหทองคำ

สุพรรณษา เวชกามา (เกิด 3 ตุลาคม พ.ศ. 2541) ชื่อเล่น อ้าย หรือที่รู้จักกันในชื่อ ลำไย ไหทองคำ เป็นนักร้องลูกทุ่ง นักแสดง พิธีกรชาวไทย มีผลงานที่มีชื่อเสียงคือเพลง "ผู้สาวขาเลาะ" และ พรีเซนเตอร์สินค้า แบรนด์ อาซากิ สินค้าหูฟังและอุปกรณ์ไอทีลำไยไหทองคำ
ประวัติ.
สุพรรณษา เวชกามา ชื่อเล่นว่า อ้าย เป็นบุตรสาวของสมชาย เวชกามา กับหนูแดง คลังมนตรี เกิดที่บ้านผักเผ็ด ตำบลน้ำคำ อำเภอสุวรรณภูมิ จังหวัดร้อยเอ็ด ครอบครัวมีฐานะยากจน และย้ายเข้ามาอยู่ในกรุงเทพฯ เร่ขายของ ตามสถานบันเทิงยามราตรี เป็นอาชีพเสริม ตั้งแต่ชั้นอนุบาล จากนั้นได้เข้ารับการศึกษาในชั้นประถมที่โรงเรียนวัดยางสุทธาราม เขตบางกอกน้อย และเริ่มเข้าสู่วงการดนตรีจากการรับงานกับวงอิเล็กโทน ตอนเรียน ป.4 โดยทำหน้าที่ร้องเพลงและแดนเซอร์ ต่อมาก็กลายมาเป็นหมอลำซิ่งเดินสายร้องเพลงจนพบกับประจักษ์ชัย เนาวรัตน์ และได้เซ็นสัญญาเป็นศิลปินในสังกัด และเขาตั้งชื่อให้เธอว่า ลำไย ไหทองคำ จุดที่ทำให้เธอกลายเป็นที่รู้จักคือ เพลง "ผู้สาวขาเลาะ" โดยมีทั้งผู้นิยมชมชอบและวิจารณ์การแต่งกาย โดยเธอให้สัมภาษณ์ว่าพฤติกรรมบนเวทีเป็นเพียงการแสดง เมื่อมีคนจ้างเล่น ก็ต้องทำให้เต็มที่ และทำไปเพื่อเลี้ยงปากท้อง
นัมอึน

นัมอึน (1897 – 6 ตุลาคม 1941) ขุนนางช่วงปลาย ราชวงศ์โครยอ ถึงต้น ราชวงศ์โชซ็อน เป็นน้องชายแท้ ๆ ของ นัมแจ อัครมหาเสนาบดีแห่งราชวงศ์โชซ็อนในช่วงรัชสมัย พระเจ้าแทจง
นัมอึนมีบทบาทสำคัญเมื่อร่วมมือกับ ช็อง โด-จ็อน และขุนนางอีกหลายคนในการโค่นราชบัลลังก์ของพระเจ้าคงยัง พร้อมกับสถาปนาอี ซ็อง-กเยขึ้นเป็นพระเจ้าแทโจแห่งโชซ็อนเมื่อ พ.ศ. 1935 แต่เพราะความเห็นต่างทางการเมืองกับ องค์ชายช็องอัน ทำให้เขาถูกลอบสังหารพร้อมกับช็อง โด-จ็อนในเหตุการณ์ที่เรียกว่า เหตุการณ์จลาจลขององค์ชายครั้งที่หนึ่ง เมื่อวันที่ 6 ตุลาคม พ.ศ. 1941
สีดา ราม ศึกรักมหาลงกา

สีดา ราม ศึกรักมหาลงกา หรือ สีดาราม ศึกรักมหาลงกา  เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย อาร์ชิส ชาร์มา, มาดิรักศรี มันเดิล ออกอากาศทาง ช่อง 8 ออกอากาศ ทุกวันเสาร์- อาทิตย์ เวลา 10.00 น. เริ่มออกอากาศตอนแรกในวันที่ 3 กันยายน พ.ศ. 2560 ละครเรื่องนี้มีภาคต่อคือ สีดา มหารานีแห่งแผ่นดิน
เนื้อเรื่อง.
ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของนางสีดายอดสตรีที่มีความงามเป็นเลิศ จนพาให้เกิดสงครามระหว่างมนุษย์และยักษ์อุปสรรคต่างๆนาๆที่จะพิสูจน์ความมั่นคงในรักของนางและพระราม ที่พาให้ผู้คนซาบซึ้งในความรักอันบริสุทธิ์ระหว่างพระรามกับนางสีดาที่จารึกเป็นตำนานอันยิ่งใหญ่มาจนถึงทุกวันนี้
นักแสดงนำ.
นักแสดงรอง.
<templatestyles src="Div col/styles.css"/>
มะกอกโคโรเนย์กี้

มะกอกโคโรเนย์กี้ หรือ มะกอกกรีกสายพันธุ์โคโรเนย์กี้ (ภาษาอังกฤษ: Koroneiki Olive / Greek Koroneiki Olive) คือ สายพันธุ์หนึ่งของต้นมะกอกที่มีปลูกอยู่แพร่หลายในประเทศกรีซ มีต้นกำเนิดอยู่ในแคว้นเมสซิเนีย (ในแถบตะวันตกเฉียงใต้ของคาบสมุทรเพโลพอนนีส) ซึ่งมะกอกกรีกสายพันธุ์โคโรเนย์กี้นี้ สามารถเจริญเติบโตได้ดีในภูมิอากาศที่ไม่ร้อนและไม่หนาวจนเกินไป จึงเหมาะสมกับการเจริญเติบโตในลักษณะเฉพาะของดิน และสภาพภูมิอากาศของประเทศกรีซ มะกอกกรีกสายพันธุ์โคโรเนย์กี้จึงมีปลูกอยู่แพร่หลาย มากถึง 50-60% ของพื้นที่ในประเทศกรีซ1 และเจริญเติบโตในประเทศกรีซมามากกว่า 3,000 ปี ตั้งแต่สมัยกรีกโบราณ อย่างไรก็ดีปัจจุบันมีการนิยมปลูกมะกอกกรีกสายพันธุ์โคโรเนย์กี้กันอย่างแพร่หลาย ทั้งในทวีปยุโรป และอเมริกา
การใช้ประโยชน์.
มะกอกกรีกสายพันธุ์โคโรเนย์กี้ ถูกยกย่องให้เป็น “ราชินีแห่งมะกอก” เนื่องจากพบว่าเป็นสายพันธุ์ที่มีผลมะกอกเล็กกว่าสายพันธุ์อื่นๆหลายชนิด แต่กลับมีสารต่อต้านอนุมูลอิสระ เช่น สควาเลน และโพลีฟีนอลอยู่มาก2 ซึ่งกลุ่มสารอินทรีย์เหล่านี้สามารถต่อต้านอนุมูลอิสระในร่างกายมนุษย์ได้อย่างยอดเยี่ยม มีคุณสมบัติในการต้านมะเร็ง ป้องกันโรคหัวใจ ลดระดับของคอลเลสเตอรอล (ภาษาอังกฤษ: Cholesterol) และ ไตรกลีเซอไรด์ (ภาษาอังกฤษ: Triglyceride) ในเส้นเลือด กระตุ้นระบบภูมิคุ้มกัน และช่วยต้านแบคทีเรีย2,3 มะกอกกรีกสายพันธุ์โคโรเนย์กี้จึงเป็นที่รู้จักอย่างแพร่หลายไปทั่วโลกโดยเฉพาะในแถบตะวันตก โดยเฉพาะในประเทศที่นิยมการผลิตน้ำมันมะกอกคุณภาพสูง เช่น น้ำมันมะกอกชนิดบริสุทธิ์พิเศษ (ภาษาอังกฤษ: Extra Virgin Olive Oil) ซึ่งเป็นที่นิยมนำมาใช้ในการบริโภค เพื่อสุขภาพที่แข็งแรง
นอกเหนือจากการนำมาบริโภคแล้ว น้ำมันมะกอกจากมะกอกกรีกสายพันธุ์โคโรเนย์กี้นี้ ยังเป็นที่นิยมในการนำมาบำรุงผิวพรรณ แต่เนื่องจากน้ำมันมะกอกจะมีความมันและอาจซึมสู่ผิวได้ยาก นักวิทยาศาสตร์จากสถาบันต่างๆทั้งในยุโรป และเอเชีย ได้คิดค้นการสกัดเพียงสารต่อต้านอนุมูลอิสระทรงพลังที่เรียกว่า สควาเลน และโพลีฟีนอล จากน้ำมันมะกอกสายพันธุ์โคโรเนย์กี้ ซึ่งมีความอ่อนโยงสูง ไม่ทำให้ระคายเคือง ไม่อุดตันรูขุมขน และสามารถต่อต้านอนุมูลอิสระในชั้นผิวหนังได้เป็นอย่างดี ด้วยลักษณะของสควาเลนที่มีความบางเบาและซึมไว ทำให้เหมาะกับการใช้ในการบำรุงผิวทุกวัน อีกทั้งยังเป็นเคล็ดลับความสวยงามของผู้หญิงในแถบตะวันตกอีกด้วย
ฤดูการเก็บเกี่ยว.
โดยส่วนมากฤดูการเก็บเกี่ยวของผลมะกอกกรีกสายพันธุ์โคโรเนย์กี้มักเริ่มในเดือนพฤศจิกายนของทุกปี ซึ่งเป็นช่วงที่ผลมะกอกกรีกชนิดนี้กำลังสุก และเริ่มเปลี่ยนสีจากสีเขียวอ่อนเป็นสีม่วง หรือสีม่วงดำ อย่างไรก็ดีในบางพื้นที่ฤดูการเก็บเกี่ยวเริ่มตั้งแต่เดือนตุลาคมซึ่งผลมะกอกยังไม่สุกดี และมีสีเขียวอ่อน ซึ่งสีของผลมะกอกบ่งบอกถึงความสุกมากน้อย และส่งผลกับรสชาติเช่นเดียวกับผลไม้ชนิดอื่นๆ
เจ้าชายคาร์ดัม เจ้าชายแห่งทาร์โน

เจ้าชายคาร์ดัม เจ้าชายแห่งทาร์โน  ทรงเป็นพระราชโอรสพระองค์ใหญ่ ใน พระเจ้าซีโมนแห่งบัลแกเรีย กับ สมเด็จพระราชินีมาร์การิตาแห่งบัลแกเรีย ทรงมีพระอนุชาและพระเชษฐา 4 พระองค์ ทรงเสกสมรสกับ มาเรียม เดอ อัลเจีย ยี โลเปซ มีพระราชโอรส 2 พระองค์
เจ้าชายแห่งทาร์โน.
พระองค์ได้รับการสถาปนาเป็น เจ้าชายแห่งทาร์โน ผู้สืบราชบัลลังก์ลำดับที่ 1 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
สิ้นพระชนม์.
พระองค์ทรงประสบอุบัติเหตุทางรถยนต์ที่ประเทศสเปนเมื่อปี ค.ศ. 2008 ทรงมีพระอาการโคม่าอยู่ตลอด 7 ปีที่เข้ารับถวายการรักษา กระทั่งสิ้นพระชนม์ด้วยสาเหตุพระปัปผาสะติดเชื้ออย่างรุนแรง เมื่อวันที่ 7 เมษายน ค.ศ. 2015 ณ โรงพยาบาลกรุงมาดริด ประเทศสเปน ทำให้เจ้าชายบอริส พระราชโอรสพระองค์โต สืบพระอิสริยยศ เจ้าชายแห่งทาร์โน ต่อจากพระองค์ และเป็นรัชทายาทลับดับที่ 1 แทนพระราชบิดา
โมรียา จุฑานุกาล

โมรียา จุฑานุกาล ชื่อเล่น โม คือนักกีฬากอล์ฟอาชีพชาวไทย เป็นบุตรคนโตของสมบูรณ์ และนฤมล จุฑานุกาล มีน้องสาวหนึ่งคน ชื่อ เอรียา จุฑานุกาล (โปรเม) ซึ่งเป็นนักกีฬากอล์ฟอาชีพเช่นเดียวกัน
รางวัลที่ได้รับ.
ผลงานล่าสุด
สถิติในฟีฟ่าคอนเฟเดอเรชันส์คัพ 2017

นี่คือสถิติของ ฟีฟ่าคอนเฟเดอเรชันส์คัพ 2017, การแข่งขันที่มีแปดทีมกำลังทำการแข่งขันตั้งแต่วันที่ 17 มิถุนายน พ.ศ. 2560 เรื่อยไปจนถึงวันที่ 2 กรกฎาคม พ.ศ. 2560. ทัวร์นาเมนต์จัดขึ้นที่ประเทศรัสเซีย.
ผู้ทำประตู.
<section begin=Statistics />
43 ประตูที่ทำได้ใน 16 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<section end=Statistics />
การผ่านบอล.
<templatestyles src="Div col/styles.css"/>
<templatestyles src="Div col/styles.css"/>
<section end=Assists />
สถิติภาพรวม.
!width=190|ทีม
!width=28|<templatestyles src="Template:Tooltip/styles.css" />Pld
!width=28|<templatestyles src="Template:Tooltip/styles.css" />W
!width=28|<templatestyles src="Template:Tooltip/styles.css" />D
!width=28|<templatestyles src="Template:Tooltip/styles.css" />L
!width=28|<templatestyles src="Template:Tooltip/styles.css" />Pts
!width=28|<templatestyles src="Template:Tooltip/styles.css" />APts
!width=28|<templatestyles src="Template:Tooltip/styles.css" />GF
!width=28|<templatestyles src="Template:Tooltip/styles.css" />AGF
!width=28|<templatestyles src="Template:Tooltip/styles.css" />GA
!width=28|<templatestyles src="Template:Tooltip/styles.css" />AGA
!width=28|<templatestyles src="Template:Tooltip/styles.css" />GD
!width=28|<templatestyles src="Template:Tooltip/styles.css" />AGD
!width=28|<templatestyles src="Template:Tooltip/styles.css" />CS
!width=28|<templatestyles src="Template:Tooltip/styles.css" />ACS
!width=28|<templatestyles src="Template:Tooltip/styles.css" />YC
!width=28|<templatestyles src="Template:Tooltip/styles.css" />AYC
!width=28|<templatestyles src="Template:Tooltip/styles.css" />RC
!width=28|<templatestyles src="Template:Tooltip/styles.css" />ARC
!width=190 style="text-align:left;" |ทั้งหมด
!width=28|16.0(1)
!width=28|11
!width=28|5.0(2)
!width=28|11
!width=28|43
!width=28|
!width=28|43
!width=28|
!width=28|43
!width=28|
!width=28|
!width=28|
!width=28|7
!width=28|
!width=28|60
!width=28|
!width=28|4
!width=28|
ไมค์ เบนเนตต์

ไมเคิล เบนเนตต์ (Michael Bennett) เกิด 16 พฤษภาคม ค.ศ. 1985 นักมวยปล้ำอาชีพชาวอเมริกันที่สังกัดWWEภายใต้ชื่อ ไมค์ แคเนลลิส (Mike Kanellis) และTotal Nonstop Action Wrestling (TNA)ภายใต้ชื่อ "เดอะมิราเคิล" ไมค์ เบนเนตต์ ("The Miracle" Mike Bennett) เป็นแชมป์ TNA X Division Championship 1สมัย ก่อนหน้านี้เขาเคยปล้ำในRing of Honor (ROH) เป็นอดีตแชมป์ ROH World Tag Team Championship และNew Japan Pro Wrestling (NJPW) เป็นอดีตแชมป์ IWGP Tag Team Championship ทั้งสองแชมป์ร่วมกับ Matt Taven ทั้งคู่ได้ร่วมฝึกโรงเรียนมวยปล้ำใน West Warwick, Rhode Island แต่งงานกับมาเรีย แคเนลลิส
จักรพรรดินีไคเม พระราชชนนี

จักรพรรดินีไคเม พระราชชนนี (24 สิงหาคม 2260 – 9 พฤศจิกายน 2332) พระสนมแห่งจักรพรรดิญี่ปุ่นโดยเป็นพระสนมใน จักรพรรดิซะกุระมะชิ จักรพรรดิองค์ที่ 115 และเป็นพระราชมารดาใน จักรพรรดิโมะโมะโซะโนะ จักรพรรดิองค์ที่ 116 
ภายหลังจากที่จักรพรรดิโมะโมะโซะโนะขึ้นสืบราชบัลลังก์ต่อจากพระราชบิดาใน พ.ศ. 2290 พระองค์ก็สถาปนาพระราชมารดาขึ้นเป็น จักรพรรดินีไคเม พระราชชนนี
สุกฤษณ์ ศรีเปารยะ

สุกฤษณ์ ศรีเปารยะ ชื่อเล่น สุ่ม อดีตมือเบสวงแคลชและเฉด ปัจจุบันได้ออกไปทำทีมจักรยาน
ประวัติ.
สุ่มเกิดเมื่อวันที่ 21 มกราคม พ.ศ. 2525 มีน้องชาย 1 คน สุ่มจบการศึกษาจากมหาวิทยาลัยมหิดล สุ่มและเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย มอร์ มิวสิค และเปลี่ยนชื่อมาเป็น แคลช หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ สุ่มและยักษ์ - อนันต์ ดาบเพ็ชรธิกรณ์ จึงไปทำวงเฉดกับแบน, เล้ง และเหมี่ยว
ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ เช่นเดียวกับสุ่มที่ออกไปทำทีมจักรยาน
ชีวิตส่วนตัว สุ่ม สถานะในความรักในตอนนี้โสด สุ่มและเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
นิโจ อิเอโกะ

นิโจ อิเอโกะ (9 ตุลาคม 2259 ~ 14 มีนาคม 2333) พระสนมแห่งจักรพรรดิญี่ปุ่นโดยเป็นพระสนมใน จักรพรรดิซากูรามาจิ จักรพรรดิองค์ที่ 115 และเป็นพระราชมารดาของ จักรพรรดินีโกะ-ซากูรามาจิ จักรพรรดิองค์ที่ 117
เจ้าชายบอริส เจ้าชายแห่งทาร์โน

เจ้าชายบอริส เจ้าชายแห่งทาร์โน  ทรงเป็นพระราชโอรสพระองค์ใหญ่ ใน เจ้าชายคาร์ดัม เจ้าชายแห่งทาร์โน กับ มิเรียม เด อุนเกรีย อี โลเปโซร์ ทรงมีพระอนุชาร่วมพระอุทร 1 พระองค์คือ เจ้าชายแบร์ตินแห่งบัลแกเรีย รัชทายาทลำดับที่ 3 แห่งราชบัลลังก์
เจ้าชายแห่งทาร์โน.
พระองค์ได้รับการสถาปนาเป็น เจ้าชายแห่งทาร์โน ผู้สืบราชบัลลังก์ลำดับที่ 2 แห่งบัลลังก์บัลแกเรีย ถัดจาพระราชอัยกา ซีโมน แซ็กซ์-โคบูร์ก-ก็อตธา หลังจากการสิ้นพระชนม์ของพระราชบิดา เจ้าชายคาร์ดัม เจ้าชายแห่งทาร์โน ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
เจ้าชายคูบราต เจ้าชายแห่งพาไนท์ยูริชเต

เจ้าชายคูบราต เจ้าชายแห่งพาไนท์ยูริชเต  ทรงเป็นพระราชโอรสพระองค์ที่สาม ใน อดีตพระเจ้าซีโมนแห่งบัลแกเรีย กับ อดีตสมเด็จพระราชินีมาร์การิตาแห่งบัลแกเรีย ทรงเป็นพระอนุชาใน เจ้าชายคาร์ดัม เจ้าชายแห่งทาร์โน และ เจ้าชายคิริล เจ้าชายแห่งพาร์ลาฟ และทรงเป็นพระพระเชษฐาใน เจ้าชายคอนสแตนติน-อัสเลน เจ้าชายแห่งวิดิน และ เจ้าหญิงคาลินาแห่งบัลแกเรีย ดัชเชสแห่งแซกโซนี ทรงเสกสมรสกับ คาร์ลา มาเรีย เดล ลา โซเลแดด โรโย-วิลลาโนวา ยี เออเรสทาราซู มีพระบุตร 3 พระองค์
เจ้าชายแห่งพาไนท์ยูริชเต.
พระองค์ได้รับการสถาปนาเป็น เจ้าชายแห่งพาไนท์ยูริชเต ผู้สืบราชบัลลังก์ลำดับที่ 6 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
อิชิโจ โทะมิโกะ

อิชิโจ โทะมิโกะ (27 กุมภาพันธ์ 2286 – 9 มกราคม 2339) พระสนมแห่งจักรพรรดิญี่ปุ่นโดยเป็นพระสนมใน จักรพรรดิโมโมโซโนะ จักรพรรดิองค์ที่ 116 และเป็นพระราชมารดาของ จักรพรรดิโกะ-โมโมโซโนะ จักรพรรดิองค์ที่ 118
โคโนเอะ โคเรโกะ

โคโนเอะ โคเรโกะ (26 มกราคม 2303 – 6 พฤศจิกายน 2326) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โมโมโซโนะ จักรพรรดิองค์ที่ 118 และเป็นพระมารดาใน เจ้าหญิงโยชิโกะ จักรพรรดินี ("ชูงู") ใน จักรพรรดิโคกากุ จักรพรรดิองค์ที่ 119
กระทั่ง ค.ศ. 1781 จักรพรรดิโคกากุได้สถาปนาขึ้นเป็น พระพันปีหลวง
เจ้าชายคอนสแตนติน-อัสเลน เจ้าชายแห่งวิดิน

เจ้าชายคอนสแตนติน เจ้าชายแห่งวิดิน  ทรงเป็นพระราชโอรสพระองค์ที่สี่ ใน อดีตพระเจ้าซีโมนแห่งบัลแกเรีย กับ อดีตสมเด็จพระราชินีมาร์การิตาแห่งบัลแกเรีย ทรงเป็นพระอนุชาใน เจ้าชายคาร์ดัม เจ้าชายแห่งทาร์โน และ เจ้าชายคิริล เจ้าชายแห่งพาร์ลาฟ เจ้าชายคูบราต เจ้าชายแห่งพาไนท์ยูริชเต และทรงเป็นพระเชษฐาใน เจ้าหญิงคาลินาแห่งบัลแกเรีย ดัชเชสแห่งแซกโซนี ทรงเสกสมรสกับ มาเรีย กราเซีย เดอ ลา ราซิลลา ยี กอร์ตาซาร์ มีพระบุตร 2 พระองค์ซึ่งเป็นฝาแฝดกัน
เจ้าชายแห่งวิดิน.
พระองค์ได้รับการสถาปนาเป็น เจ้าชายแห่งวิดิน ผู้สืบราชบัลลังก์ลำดับที่ 10 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
เดนโคมันดีราดีวีซีอิ

เดนโคมันดีราดีวีซีอิ  เป็นภาพยนตร์อิงประวัติศาสตร์ของสหภาพโซเวียต ภาพยนตร์ได้โครงเรื่องจากนวนิยายของ Aleksandr Bek ที่วางจำหน่ายในเดือนสิงหาคม ค.ศ. 1983 กำกับโดย Igor Nikolayev ภาพยนตร์มีเนื้อเรืองเกี่ยวกับยุทธการที่มอสโก โดยเล่าเกี่ยวกับ กองพลทหารราบที่ 78 (9th Guards) ของกองทัพแดง (ช่วงปฏิบัติการรุก Klin-Solnechnogorsk) ในช่วงปลายเดือนพฤศจิกายน-ต้นเดือนธันวาคม ค.ศ. 1941 ภายได้การบังคับบัญชาของ พลตรี อะฟานาซี ปัฟลันเตียวิช เบโลโบโรดอฟ
คาจูจิ ทาดาโกะ

คาจูจิ ทาดาโกะ (1 ธันวาคม 2323 – 20 เมษายน 2386) หรือ ฮิงาชิเคียวโงกุ-อิง ("Higashikyogoku-in") นางสนองพระโอษฐ์และพระสนมในจักรพรรดิญี่ปุ่นโดยเป็นนางสนองพระโอษฐ์และพระสนมใน จักรพรรดิโคกากุ จักรพรรดิองค์ที่ 119 และเป็นพระราชมารดาใน จักรพรรดินินโก จักรพรรดิองค์ที่ 120
สันนิบาติชาติสังคมนิยมแห่งไรช์เพื่อกายบริหาร

สันนิบาติชาติสังคมนิยมแห่งไรช์เพื่อกายบริหาร (ย่อคำว่า NSRL) เป็นองค์กรร่ม (umbrella organization) สำหรับการกีฬาและพละศึกษาในนาซีเยอรมนี NSRLได้เป็นที่รู้จักกันคือสันนิบาตเยอรมันแห่งไรซ์สำหรับการออกกำลังทางกายภาพ (abbreviated DRL) จนกระทั่งปี 1938.องค์กรได้ถูกขยายไปยังประเทศออสเตรียภายหลังจากการผนวกประเทศดินแดนโดยนาซีเยอรมนี
NSRL ได้นำโดย Reichssportführer,ผู้ซึ่งภายหลังในปี ค.ศ. 1934 ในเวลาเดียวกันเป็นประธานในคณะกรรมการโอลิมปิกสากลแห่งเยอรมัน.ผู้นำ NSRL คือ Hans von Tschammer und Osten (1933–1943), Arno Breitmeyer (1943–1944) and Karl Ritter von Halt (1944–1945).
คะจุจิ ฮะรุโกะ

คะจุจิ ฮะรุโกะ (2096 – 21 มีนาคม 2163) หรือ ชิน-โจโตมง-อิง พระชายาใน เจ้าชายมะซะฮิโตะ พระราชโอรสใน จักรพรรดิโองิมะชิ และเป็นพระราชมารดาใน จักรพรรดิโกะ-โยเซ
ไรชส์มาร์ค

ไรชส์มาร์ค  เป็นสกุลเงินของเยอรมนีระหว่างปี พ.ศ. 2467 (ค.ศ.1924) จนถึงปี พ.ศ. 2491 (ค.ศ.1948) 
ไรชส์มาร์คถูกเลิกใช้ในเยอรมนีตะวันตกเมื่อวันที่ 20 มิถุนายน 1948 ซึ่งถูกแทนที่ด้วยมาร์คเยอรมัน (Deutsche Mark) และในสามวันให้หลังก็มีการเลิกใช้ในเยอรมนีตะวันออก ซึ่งถูกแทนที่ด้วยมาร์คเยอรมันตะวันออก 
หน่วยย่อยของไรชส์มาร์ค คือ ไรชส์เฟินนิจ ("Reichspfennig") โดย 100 เฟินนิจ = 1 มาร์ค
ฮิซาโกะ โคโนเอะ

ฮิซาโกะ โคโนเอะ (5 เมษายน 2245 – 27 กุมภาพันธ์ 2263) นางในและพระสนมใน จักรพรรดินะกะมิกะโดะ จักรพรรดิองค์ที่ 114 เป็นพระราชมารดาใน จักรพรรดิซะกุระมะชิ จักรพรรดิองค์ที่ 115 เป็นพระอัยยิกา (ย่า) ใน จักรพรรดิโมะโมะโซะโนะ จักรพรรดิองค์ที่ 116 และ จักรพรรดินีโกะ-ซะกุระมะชิ จักรพรรดิองค์ที่ 117 และเป็นพระปัยยิกา (ทวด) ใน จักรพรรดิโกะ-โมะโมะโซะโนะ จักรพรรดิองค์ที่ 118
ซึ่งฮิซะโกะมีศักดิ์เป็นพระราชปนัดดา (เหลน) ใน จักรพรรดิโกะ-มิซุโน จักรพรรดิองค์ที่ 108 เพราะท่านย่าของฮิซะโกะคือ เจ้าหญิงสึเนะโกะ เป็นพระราชธิดาในจักรพรรดิโกะ-มิซุโนหลังจากประสูติจักรพรรดิซะกุระมะชิเมื่อวันที่ 8 กุมภาพันธ์ พ.ศ. 2263 ก็ล้มป่วยด้วยอาการตกเลือดและถึงแก่กรรมเมื่อวันที่ 27 กุมภาพันธ์ปีเดียวกัน
ฟุจิวะระ โนะ โยะชิโกะ

ฟุจิวะระ โนะ โยะชิโกะ (2218 – 28 มกราคม 2253) นางสนองพระโอษฐ์และพระสนมใน จักรพรรดิฮิงะชิยะมะ จักรพรรดิองค์ที่ 113 เป็นพระราชมารดาใน จักรพรรดินะกะมิกะโดะ จักรพรรดิองค์ที่ 114 เป็นพระอัยยิกา (ย่า) ใน จักรพรรดิซะกุระมะชิ จักรพรรดิองค์ที่ 115 และเป็นพระปัยยิกา (ทวด) ใน จักรพรรดิโมะโมะโซะโนะ จักรพรรดิองค์ที่ 116 และ จักรพรรดินีโกะ-ซะกุระมะชิ จักรพรรดิองค์ที่ 117
ฟุจิวะระ โนะ โยะชิโกะ (จักรพรรดิคัมมุ)

ฟุจิวะระ โนะ โยะชิโกะ (? – 14 ธันวาคม 1350) พระชายาใน จักรพรรดิคัมมุ และเป็นพระมารดาใน เจ้าชายอิโยะ
โยะชิโกะถึงแก่กรรมเมื่อวันที่ 14 ธันวาคม พ.ศ. 1350 เนื่องจากการปลิดชีพตนเองพร้อมกับเจ้าชายอิโยะ
มหาภารตะ (ละครโทรทัศน์ พ.ศ. 2556)

มหาภารตะ  เป็นละครโทรทัศน์ที่กล่าวถึงสงครามมหาภารตะ ระหว่างราชวงศ์เการพ กับราชวงศ์ปาณฑพ ละครเรื่องสร้างขึ้นโดยรีเมคจากละครเรื่อง มหาภารตะ ที่ออกอากาศในปี พ.ศ. 2531 นำแสดงโดย ซอรับห์ ราจ เจน, ชาเฮียร์ ชีคห์, พูจา ชาร์มา, อฮัม ชาร์มา ออกอากาศทางสถานีวิทยุโทรทัศน์กองทัพบก ช่อง 5เป็นตอนแรกในวันที่ 22 มิถุนายน พ.ศ. 2558
เนื้อเรื่อง.
มหาภารตะ กล่าวถึงสงครามระหว่าง ตระกูลปาณฑพ ซึ่งประกอบไปด้วยพี่น้อง 5 คน พร้อมด้วยพระนางเทราปตี ชายาของพี่น้องทั้งห้า และตระกูลเการพ ซึ่งมีพี่น้องร้อยคน สงครามครั้งยิ่งใหญ่นี้เกิดขึ้นจากความละโมบของกษัตริย์ตระกูลเการพ ที่คิดจะยึดครองดินแดนไว้แต่เพียงฝ่ายเดียว จึงออกอุบายหลอก ยุธิษฐิระ พี่ใหญ่แห่งตระกูลปาณฑพ ผู้ซึ่งหลงใหลในการพนัน ด้วยเกมทอยลูกเต๋าจนเสียพนันทรัพย์สมบัติและดินแดนทั้งหมดที่มีอยู่ รวมถึงการถูกเนรเทศให้ไปอาศัยอยู่ในป่าห่างไกลจากบ้านเกิดเมืองนอนเป็นเวลา 30 ปี โดยตระกูลเการพสัญญาว่าจะคืนดินแดนให้เมื่อครบกำหนด แต่เมื่อถึงเวลา 13 ปีทางตระกูลเการพกลับผิดสัญญา จึงทำให้เกิดสงครามครั้งยิ่งใหญ่ระหว่างฝ่ายธรรมะกับฝ่ายอธรรม และเมื่อสงครามสิ้นสุดลง เส้นแบ่งระหว่างความดีกับความชั่วกลับเลือนหายไป คนดีก็ไม่ได้ดีไปหมดทุกอย่าง ส่วนคนชั่วก็ไม่ได้ชั่วไปหมดทุกอย่าง เป็นเพราะเหตุใดจึงเป็นเช่นนั้น? พบกับคำตอบได้ในละครเรื่อง "มหาภารตะ"
ฟูจิวาระ โนะ โอโตมูโระ

ฟูจิวาระ โนะ โอโตมูโระ (1803 – 28 เมษายน 1833) เป็นสตรีชั้นสูงของญี่ปุ่นและ จักรพรรดินีญี่ปุ่น
ฟูจิวาระ โนะ โอโตมูโระ เป็นธิดาของขุนนางและชนชั้นสูงนามว่า ฟูจิวาระ โนะ โยชิสึงู พระมารดาของพระนางเป็นหลานสาวของขุนพล ฟูจิวาระ โนะ อูมาไก ซึ่งถึงแก่กรรมในปี พ.ศ. 1280
พระนางอภิเษกกับ จักรพรรดิคัมมุ ทั้งสองพระองค์มีพระบุตรอาทิ
พระนางมีพระธิดาคือ เจ้าหญิงโคชิ
พระสุณิสาของพระนางคือ ทาจิบานะ โนะ คาจิโกะ
เจ้าหญิงโคชิ

เจ้าหญิงโคชิ (1332 – 23 มิถุนายน 1352) พระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่ ฟุจิวะระ โนะ โอะโตะมุโระ และเป็นจักรพรรดินีหรือ โคโง ใน จักรพรรดิจุนนะ จักรพรรดิองค์ที่ 53 
เมื่อเจ้าชายคะมิโนะได้ขึ้นสืบราชบัลลังก์เป็นจักรพรรดิจุนนะใน พ.ศ. 1266 ก็ได้สถาปนาเจ้าหญิงโคชิ เจ้าหญิงพระชายา ที่สิ้นพระชนม์ไปตั้งแต่วันที่ 23 มิถุนายน พ.ศ. 1252 ขึ้นเป็นจักรพรรดินีเป็นกรณีพิเศษเนื่องจากจักรพรรดิจุนนะได้สถาปนา เจ้าชายสึเนะโยะ พระโอรสที่ประสูติแต่เจ้าหญิงโคชิขึ้นเป็นรัชทายาท
ฟุจิวะระ โนะ ทะบิโกะ

<ns>0</ns>
 <revision>
 <parentid>7071171</parentid>
 <timestamp>2021-04-12T18:39:41Z</timestamp>
 <contributor>
 <username>RidJasper</username>
 </contributor>
 <minor />
 <origin>9346855</origin>
 <model>wikitext</model>
 <format>text/x-wiki</format>
ฟุจิวะระ โนะ ทะบิโกะ (1302 – 12 มิถุนายน 1331) พระชายาใน จักรพรรดิคัมมุ จักรพรรดิองค์ที่ 50 และเป็นพระราชมารดาใน จักรพรรดิจุนนะ จักรพรรดิองค์ที่ 53
เมื่อจักรพรรดิจุนนะขึ้นสืบราชบัลลังก์ใน พ.ศ. 1366 ก็ได้สถาปนาพระราชมารดาที่สิ้นพระชนม์ไปแล้วขึ้นเป็น พระราชชนนี
เต่าบกเอเชีย

เต่าบกเอเชีย  เป็นสกุลของสัตว์เลื้อยคลานจำพวกเต่าบก ใช้ชื่อวิทยาศาสตร์ว่า "Indotestudo" พบกระจายพันธุ์ในทวีปเอเชีย แถบเอเชียใต้ และเอเชียตะวันออกเฉียงใต้
จำแนกออกได้เป็น 3 ชนิด คือ
พระราชวรวงศ์เธอ พระองค์เจ้าธิดาจำรัสแสงศรี

พระราชวรวงศ์เธอ พระองค์เจ้าธิดาจำรัสแสงศรี (25 พฤศจิกายน พ.ศ. 2414 — 24 สิงหาคม พ.ศ. 2440) พระราชธิดาพระองค์ที่ 10 ในกรมพระราชวังบวรวิไชยชาญประสูติแต่จอมมารดาเขียวใหญ่
พระประวัติ.
พระราชวรวงศ์เธอ พระองค์เจ้าธิดาจำรัสแสงศรี ประสูติเมื่อวันเสาร์ที่ 25 พฤศจิกายน พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาเขียวใหญ่
ในสมัยรัชกาลที่ 5 พระองค์เจ้าธิดาจำรัสแสงศรี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี
พระราชวรวงศ์เธอ พระองค์เจ้าธิดาจำรัสแสงศรี ประชวรเป็นพระโรควัณโรค สิ้นพระชนม์ในรัชกาลที่ 5 เมื่อวันอังคารที่ 24 สิงหาคม พ.ศ. 2440 พระชันษา 27 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 2 พฤษภาคม พ.ศ. 2441
พระราชวรวงศ์เธอ พระองค์เจ้าเทวีวิไลยวรรณ

พระราชวรวงศ์เธอ พระองค์เจ้าเทวีวิไลยวรรณ (26 มิถุนายน พ.ศ. 2418 – 9 พฤศจิกายน พ.ศ. 2485) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นใหญ่
พระประวัติ.
พระราชวรวงศ์เธอ พระองค์เจ้าเทวีวิไลยวรรณ ประสูติเมื่อวันเสาร์ที่ 26 มิถุนายน พ.ศ. 2418 เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นใหญ่
ในสมัยรัชกาลที่ 6 หลังพระเจ้าราชวรวงศ์เธอ พระองค์เจ้าวงจันทร์ ผู้สำเร็จราชการวังหน้า สิ้นพระชนม์ เจ้านายวังหน้าที่ยังทรงพระชนม์มีเหลืออยู่ไม่มาก จึงสมัครพระทัยย้ายเข้ามาประทับในพระบรมมหาราชวัง พระองค์เจ้าเทวีวิไลยวรรณก็ได้ทรงย้ายมาในคราวนั้นด้วย โดยทรงประทับที่ตำหนักติดกับตำหนักพระราชวรวงศ์เธอ พระองค์เจ้าสุนทรีนาฏ ภายหลังได้ย้ายไปประทับที่บ้านตระกูลภมรมนตรี
พระราชวรวงศ์เธอ พระองค์เจ้าเทวีวิไลยวรรณ ประชวรพระโรคมะเร็ง สิ้นพระชนม์ที่โรงพยาบาลศิริราช เมื่อวันที่ 9 พฤศจิกายน พ.ศ. 2485 เวลา 09.30 น. พระชันษา 67 ปี เวลา 15.00 น. ได้เชิญพระศพมาตั้งที่อัฏฏวิจารณ์ศาลา (ปัจจุบันคือ ร้านดอยคำ ในพระบรมมหาราชวัง) เวลา 17.30 น. คณะผู้สำเร็จราชการแทนพระองค์ไปในการพระศพ ประธานผู้สำเร็จราชการแทนพระองค์ทอดไตรของหลวง 5 ไตร ต่อมาพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 24 ธันวาคม พ.ศ. 2485
พูนเพิ่ม ไกรฤกษ์

พูนเพิ่ม ไกรฤกษ์ (27 กรกฎาคม พ.ศ. 2465 – 6 ตุลาคม พ.ศ. 2546) อดีตเลขาธิการพระราชวัง และอดีตผู้อำนวยการสำนักงานทรัพย์สินส่วนพระมหากษัตริย์
ประวัติ.
พูนเพิ่มเกิดเมื่อวันศุกร์ที่ 27 กรกฎาคม พ.ศ. 2465 เป็นบุตรของพระยาประเสริฐศุภกิจ (เพิ่ม ไกรฤกษ์) กับคุณหญิงจำเริญ ประเสริฐศุภกิจ เมื่อปี พ.ศ. 2475 เข้ารับการศึกษาที่วชิราวุธวิทยาลัยเป็นเวลา 6 ปี แล้วจึงเดินทางไปศึกษาชั้นมัธยมปลายที่ Oundie School ประเทศอังกฤษ เป็นเวลา 2 ปี ต่อมาเมื่อปี พ.ศ. 2483 ย้ายไปศึกษาต่อที่ มหาวิทยาลัยไมอามี สหรัฐ เป็นเวลา 1 ปี และในระหว่างปี พ.ศ. 2484-2487 ศึกษาต่อที่ Stanford University สหรัฐ จบปริญญาเศรษฐศาสตร์บัณฑิต (B.A.) เมื่อเดินทางกลับประเทศไทยได้สมรสกับท่านผู้หญิงกุณฑี ไกรฤกษ์ (สกุลเดิม สุจริตกุล) และเริ่มทำงานที่ธนาคารไทยพาณิชย์ จำกัด (มหาชน) ในระหว่างที่อาภรณ์ กฤษณามระ ดำรงตำแหน่งกรรมการผู้จัดการ เมื่อมีประสบการณ์ในธุรกิจธนาคารมากพอสมควร ได้รับการชักชวนจากบัญชา ล่ำซำให้มาร่วมงานกันที่ธนาคารกสิกรไทย จำกัด (มหาชน)
ชีวิตส่วนตัว.
พูนเพิ่มสมรสกับท่านผู้หญิงกุณฑี ไกรฤกษ์ (สกุลเดิม สุจริตกุล) มีบุตร-ธิดา 5 คน ล้วนมีชื่อเล่นว่า "หมู" ตามบิดาทั้งสิ้น ดังนี้
การทำงาน.
พูนเพิ่มได้รับพระบรมราชโองการโปรดเกล้าฯ แต่งตั้งเป็นกรรมการทรัพย์สินส่วนพระมหากษัตริย์และผู้อำนวยการสำนักงานทรัพย์สินส่วนพระมหากษัตริย์สืบแทน ฯพณฯ พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) ซึ่งถึงแก่อสัญกรรม และเริ่มปฏิบัติหน้าที่ตั้งแต่วันที่ 11 ธันวาคม พ.ศ. 2513 และดำรงตำแหน่งเลขาธิการพระราชวังในเวลาต่อมา
ถึงแก่อสัญกรรม.
พูนเพิ่มถึงแก่อสัญกรรมเมื่อวันที่ 6 ตุลาคม พ.ศ. 2546 สิริอายุ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันอาทิตย์ที่ 17 ธันวาคม พ.ศ. 2549
เครื่องราชอิสริยาภรณ์.
พูนเพิ่ม ไกรฤกษ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>